b'\n_START_ARTICLE_\nLouis Alexandre Andrault de Lang\xc3\xa9ron\n_START_SECTION_\n\xc5\xbdivljenje\n_START_PARAGRAPH_\nPri 15. letih je vstopil v francosko vojsko in se udele\xc5\xbeil kampanje v Santo Domingu (1782-83). Leta 1786 je bil povi\xc5\xa1an v podpolkovnika Medockega polka in \xc4\x8dez dve leti je postal polkovnik Armagna\xc5\xa1kega polka._NEWLINE_Kot rojalist je ob francoski revoluciji zapustil Francijo in leta 1790 je kot polkovnik vstopil v Sibirski grenadirski polk. Odlikoval se je v vojni s \xc5\xa0vedsko in Osmanskim cesarstvom. Potem mu je dodeljen dopust, da se je lahko pridru\xc5\xbeil francoski emigrantski vojski. Po vrnitvi v Rusijo je bil kot opazovalec pri avstrijski vojski poslan na Nizozemsko._NEWLINE_Leta 1796 je postal brigadni poveljnik in naslednjo leto je bil povi\xc5\xa1an v generalmajorja ter leta 1798 \xc5\xa1e v generalporo\xc4\x8dnika._NEWLINE_Po neuspe\xc5\xa1nim delovanju med bitko pri Austerlitzu je bil za kazen poslan v Odeso, nato pa je leta 1815 postal guverner Nove Rusije. V \xc4\x8dasu njegovega guvernatorstva je bila ustanovljen Ode\xc5\xa1ki botani\xc4\x8dni vrt in zgrajen Primorski bulevar; leta 1819 je bila Odesa razgla\xc5\xa1ena \xc5\xa1e za odprto pristani\xc5\xa1\xc4\x8de._NEWLINE_V letih 1806-11 se je bojeval proti Osmanskemu cesarstvu\xc2\xa0; za zasluge je bil povi\xc5\xa1an v generala pehote. Leta 1812 je postal poveljnik korpusa v Donavski armadi, s katerim se je udele\xc5\xbeil bojev proti Francozom. Leta 1814 je postal poveljnik 4. in 6. korpusa, ki sta bila nastanjena na Vla\xc5\xa1kem._NEWLINE_Po Napoleonovih vojnah je postal voja\xc5\xa1ki guverner Hersona in Odese, vrhovni poveljnik bu\xc5\xa1kih in \xc4\x8drnomorskih kozakov in guverner Jekaterinoslava, Hersona in Krima. Zaradi slabega zdravja je bil leta 1823 razre\xc5\xa1en polo\xc5\xbeajev; naslednji dve leti je nato potoval po Franciji._NEWLINE_Po decembrskem uporu je bil imenovan za poveljnika voja\xc5\xa1kega sodi\xc5\xa1\xc4\x8da. V aktivno voja\xc5\xa1ko slu\xc5\xbebo je bil ponovno sprejet za rusko-osmansko vojno (1828-29).'